**ELŐTERJESZTÉS**

**Szombathely Megyei Jogú Város Közgyűlésének 2020. júniusi rendes ülésére**

**Javaslat a Savaria Szimfonikus Zenekar 2020/2021-es évadra vonatkozó programtervének elfogadására**

Szombathely Megyei Jogú Város Közgyűlése a 279/2015. (VI.18.) Kgy. számú határozatával felkérte a Savaria Szimfonikus Zenekar (a továbbiakban: Zenekar) igazgatóját, hogy - a Szombathelyi Egészségügyi és Kulturális Intézmények Gazdasági Ellátó Szervezete igazgatójával egyeztetve - minden év május 31. napjáig készítse el a következő évad részletes, az önkormányzati támogatási igényt is tartalmazó programtervét a Közgyűlés számára.

A Zenekar a határozatban foglaltaknak megfelelően benyújtotta a dokumentumot, amely az előterjesztés mellékletét képezi az alábbiak szerint:

1. sz. melléklet: szakmai program szöveges ismertetése,
2. sz. melléklet: költségvetés-tervezet 2020. július 1. napjától 2020. december 31. napjáig,
3. sz. melléklet: költségvetés-tervezet 2021. január 1. napjától 2021. június 30. napjáig,
4. sz. melléklet: kiegészítés a költségvetési tervezethez.

A 2020/21-es évad programterve a megszokott műsorpolitika alapján került összeállításra, de a megvalósítás nagyban függ a Kormány rendezvényekre vonatkozó korlátozásainak feloldásától.

A Zenekar programterveinek költségvetése évadonként:

2018-2019: 50.752.500,- Ft

2019-2020: 63.988.800,- Ft

2020-2021: 69.285.000,- Ft

A 2019-2020. és a 2020-2021. művészeti évad költségvetési különbözetét a zenekar saját bevételből fedezi, ahhoz nem igényel önkormányzati többlettámogatást.

Kérem a Tisztelt Közgyűlést, hogy az előterjesztést megtárgyalni, és döntését meghozni szíveskedjék.

**Szombathely, 2020. június „ ”**

**/: Dr. Nemény András :/**

**HATÁROZATI JAVASLAT**

**……../2020. (…….) Kgy. számú határozat**

1. Szombathely Megyei Jogú Város Közgyűlése a Savaria Szimfonikus Zenekar 2020/2021-es évadra vonatkozó szakmai tervét önkormányzati többletforrás biztosítása nélkül elfogadja.
2. A Közgyűlés felkéri az igazgatót, hogy az évadterv megvalósításához szükséges intézkedések megtételéről gondoskodjon.

**Felelős:** Dr. Nemény András polgármester

 Horváth Soma alpolgármester

 Dr. Károlyi Ákos jegyző

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Stéger Gábor, a Közgazdasági és Adó Osztály vezetője,

 Kiss Barna, a Savaria Szimfonikus Zenekar igazgatója,

 Vigné Horváth Ilona, a Szombathelyi Egészségügyi és Kulturális GESZ igazgatója)

**Határidő:** azonnal